Source: https://www.articolul13.org/faq
Timestamp: 2019-07-23 21:55:17+00:00
Document Index: 39786697

Matched Legal Cases: ['Articolul 13', 'Articolul 13', 'Articolul 13', 'Articolul 13', 'Articolul 13', 'Articolul 13', 'Articolul 13']

Articolul 13 în 8 întrebări
Articolul 13 al Directivei Europene privind drepturile de autor pe piața unică numerică este atacat de giganți care domină internetul, cu precădere YouTube, societatea soră a lui Google din grupul Alphabet.
Deci, de ce atâta zgomot?
O versiune a Directivei Europene privind drepturile de autor a fost adoptată de Parlamentul European pe 12 septembrie 2018. Aceasta n-a fost decât o etapă a procesului. În momentul de față, un « trialog » se concentrează asupra textului. Deci ce este un trialog? Este o procedura UE prin care Parlamentul European, Consiliul UE și Comisia Europeană negociază între ele pentru a reconcilia versiunile diferite de text pe care le-au produs. În primăvara 2019, va fi adoptat textul final. Printre părțile cele mai controversate ale Directivei, se află Articolul 13, care vorbește despre maniera în care autorii, compozitorii și editorii sunt plătiți.
Platforme precum YouTube sau Facebook beneficiază de un cadru juridic care datează din 2000, deja depășit din punctul de vedere al economiei numerice. Ele pretind a fi simple gazde care nu pot fi trase la răspundere pentru conținutul publicat de utilizatorii lor. YouTube se ascunde în spatele statutului său de "gazdă" ca și cum rolul său ar fi pur și simplu același ca cel al unei societăți de cloud storage ca OVH. Platformele ca Facebook sau YouTube fie refuză complet să acorde licențe pe conținut pe care îl furnizează, fie impune contracte de genul "accepți sau nu".
Obiectivul Articolului 13 este acela de a responsabiliza platformele prin a le diferenția de simple companii de găzduire web și de a le forța să respecte drepturile de autor.
Căror platforme se aplica Articolul 13?
Platformelor al căror scop principal este de a stoca și de a facilita accesul la un număr semnificativ de opere protejate (muzică, filme, video, fotografii) care sunt postate de utilizatori
Platformelor care obțin valoare comercială (bani!) din aceste opere.
Stai, asta înseamană că toate platformele sunt vizate?
Nu. Versione Articolului 13 adoptată de Parlamentul European nu se aplică:
Întreprinderilor mici și micro întreprinderilor cu mai puțin de 50 de angajați și cu venituri anuale mai mici de 10 milioane de euro.
Entităților non-profit (enciclopedii online ca Wikipedia, site-uri educaționale și științifice, etc.)
Service-ului cloud pentru uz privat ca DropBox
Platformelor care dezvoltă aplicații open-source ca GitHub
Site-urilor de comerț electronic care vând produse fizice ca Amazon
Deci, ce va face realmente Articolul 13?
Articolul 13 precizează că platforme ca YouTube nu sunt doar gazde deoarece acestea « realizează un act de comunicare cu publicul » și deci sunt responsabile pentru conținutul serviciului lor.
Această responsabilitate necesită deci respectarea anumitor obligații vis-a-vis de titularii de drepturi:
Semnarea de contracte cu titularii de drepturi (autori, compozitori, regizori) care să fir »cinstite și adecvate »
Aceste contracte vor include materiale postate online de utilizatori obișnuiți, care nu pot fi trași la răspundere
Dacă titularii de drepturi nu doresc să facă o înțelegere cu platformele, platformele trebuie, în colaborare cu titularii de drepturi, să se asigure că operele vizate nu sunt disponibile prin intermediul serviciului lor
Dacă titularii de drepturi intră în conflict cu platformele asupra termenilor dintr-un contract, aceștia ar trebui să aibă acces la un organ independent pentru soluționarea conflictelor.
Ce se întâmplă cu utilizatorii care postează pe platforme, care sunt drepturile lor?
Articolul 13 precizeaza că:
Conținutul care nu încalcă dreptul de autor (parodii, gif-uri, snippet-uri) nu ar trebui blocate
Dacă se descoperă că material legal este blocat într-o manieră nejustificată, platformele trebuie să pună în funcțiune un sistem de soluționare a plângerilor din partea utilizatorilor.
Plângerile utilizatorilor trebuie tratate într-o perioadă de timp rezonabilă și cu o atenție individuală
Utilizatorii ar trebui să aibă acces la o autoritate independentă de soluționare a litigiilor în caz de conflict
Platformelor ar trebui să li se interzică a divulga identitatea și datele personale ale utilizatorilor lor
Este o mare schimbare pentru utilizatori. Aceștia ar putea folosi, posta și partaja conținut în deplină securitate juridică.
Ce se schimbă pentru creatori?
O mulțime de lucruri. Vor fi, în sfârșit, remunerați cinstit pentru utilizarea operei lor prin inermediul contractelor de licență pe care ei sau reprezentanții lor (societăți de gestiune colectivă, case de discuri, etc.) le semnează cu platformele. Directiva va schimba situația în ceea ce privește succesul financiar al autorilor - aceștia vor dispune de mijloace de negociere cu giganții tehnologiei.
Ce se întâmplă cu meme-urile și mashup-urile?
Platformele vor dispune de licențe pentru cea mai mare parte a conținutului, astfel încât meme-urile și mashup-urile care conțin opere protejate nu vor fi afectate: licențele vor acoperi toate acțiunile serviciului de încarcare. Chiar în cazul în care o platformă nu deține licența portivită, cele mai multe meme-uri și mashup-uri intră în sfera excepțiilor precum parodiile și citările, deci sunt neafectate de directivă.
Ne-ar plăcea să auzim de la dvs